Tähtis õiguslik teade

|

52008PC0343

Ettepanek: Nõukogu otsus kolmandates riikides toodetud metsapaljundusmaterjali samaväärsuse kohta  /* KOM/2008/0343 lõplik */

	[pic] | EUROOPA ÜHENDUSTE KOMISJON |Brüssel 10.6.2008KOM(2008) 343 lõplikEttepanek:NÕUKOGU OTSUSkolmandates riikides toodetud metsapaljundusmaterjali samaväärsuse kohta(komisjoni esitatud)SELETUSKIRINõukogu 22. detsembri 1999. aasta direktiiv nr 1999/105/EÜ metsapaljundusmaterjali turustamise kohta annab nõukogule õiguse otsustada, kas kolmandas riigis toodetud metsapaljundusmaterjali puhul on algmaterjali heakskiitmise ja turustamise eesmärgil tootmiseks võetud meetmete osas samad tagatised kui ühenduses toodetud ja nimetatud direktiivi sätetele vastava paljundusmaterjali puhul.Lisaks määrab nõukogu koos vastavate lähtepiirkondadega kindlaks taimeliigid, algmaterjali tüübid ja metsapaljundusmaterjali kategooriad, mille turustamist võib artikli 19.1 alusel ühenduses lubada.OECD nõukogu võttis 2007. aasta juulis vastu rahvusvahelise kaubanduse jaoks ettenähtud metsapaljundusmaterjali sertifitseerimiskava (OECD Metsaseemne ja -istikute kava).Nimetatud eeskirjade analüüs on näidanud, et algmaterjali heakskiitmise tingimused vastavad direktiivis nr 1999/105/EÜ sätestatud nõuetele. Välja arvatud seemne kvaliteet, liigipuhtus ja istutusmaterjali kvaliteedi tingimused, pakuvad nende kolmandate riikide eeskirjad samu tagatisi kategooriatesse „identifitseeritava lähtekohaga paljundusmaterjal” ja „valitud paljundusmaterjal” kuuluvatele seemnetele ja istutusmaterjalile esitatavate tingimuste osas nagu direktiivis nr 1999/105/EÜ sätestatud tagatised. Sellest järeldub, et kategooriatesse „identifitseeritava lähtekohaga paljundusmaterjal” ja „valitud paljundusmaterjal” kuuluva metsapaljundusmaterjali Kanadas, Norras, Šveitsis, Türgis ja Ameerika Ühendriikides kehtivad sertifitseerimiseeskirjad tuleb lugeda samaväärseteks direktiivis nr 1999/105/EÜ sätestatutega tingimusel, et on täidetud seemnetele ja istutusmaterjalile esitatavad täiendavad tingimused.Käesolev ettepanek võimaldab luua samaväärsuse korra metsapaljundusmaterjali importimiseks selgete eeskirjade alusel ning vahetada välja ajutine kord, mille kohaselt liikmesriigid võivad ise langetada otsused kõnealuse materjali importimise kohta.Ettepanek:NÕUKOGU OTSUSkolmandates riikides toodetud metsapaljundusmaterjali samaväärsuse kohtaEUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse nõukogu 22. detsembri 1999. aasta direktiivi 1999/105/EÜ metsapaljundusmaterjali turustamise kohta,[1] eriti selle artikli 19 lõikeid 1 ja 2,võttes arvesse komisjoni ettepanekut[2]ning arvestades järgmist:(1) Kanada, Norra, Šveitsi, Türgi ja Ameerika Ühendriikide metsapaljundusmaterjali sertifitseerimiseeskirjad nõuavad ametliku põldtunnustamise läbiviimist seemnete korje ja töötlemise ning istutusmaterjali tootmise käigus.(2) Nimetatud eeskirjade kohaselt peavad algmaterjalide heakskiitmise ja registreerimise ning sellest algmaterjalist hiljem paljundusmaterjali tootmise süsteemid järgima rahvusvahelise kaubanduse jaoks ettenähtud metsapaljundusmaterjali sertifitseerimiskava (OECD Metsaseemne ja -istikute kava). Lisaks peavad kategooriatesse „identifitseeritava lähtekohaga paljundusmaterjal” ja „valitud paljundusmaterjal” kuuluvad seemned ja metsapaljundusmaterjal olema nimetatud eeskirjade kohaselt ametlikult sertifitseeritud ning seemnepakid vastavalt OECD Metsaseemne ja -istikute kavale ametlikult suletud.(3) Nimetatud eeskirjade analüüs on näidanud, et algmaterjali heakskiitmise tingimused vastavad direktiivis nr 1999/105/EÜ sätestatud nõuetele. Välja arvatud seemne kvaliteet, liigipuhtus ja istutusmaterjali kvaliteedi tingimused, pakuvad nende kolmandate riikide eeskirjad samu tagatisi kategooriatesse „identifitseeritava lähtekohaga paljundusmaterjal” ja „valitud paljundusmaterjal” kuuluvatele seemnetele ja istutusmaterjalile esitatavate tingimuste osas nagu direktiivis nr 1999/105/EÜ sätestatud tagatised. Sellest järeldub, et kategooriatesse „identifitseeritava lähtekohaga paljundusmaterjal” ja „valitud paljundusmaterjal” kuuluva metsapaljundusmaterjali Kanadas, Norras, Šveitsis, Türgis ja Ameerika Ühendriikides kehtivad sertifitseerimistingimused tuleb lugeda samaväärseteks direktiivis nr 1999/105/EÜ sätestatutega tingimusel, et on täidetud seemnetele ja istutusmaterjalile esitatavad täiendavad tingimused.(4) Nimetatud kolmandate riikide eeskirju ei pruugi siiski pidada samaväärseteks kategooriate „tingimustele vastav paljundusmaterjal” ja „katsetatud paljundusmaterjal” puhul, mille kohta OECD Metsaseemne ja -istikute kava ei kehti. Seetõttu on kohane piirata käesoleva samaväärsust käsitleva otsuse reguleerimisala kategooriatesse „identifitseeritava lähtekohaga paljundusmaterjal” ja „valitud paljundusmaterjal” kuuluvate paljundusmaterjalidega.(5) Käesolevas otsuses tuleb kasutada direktiivis nr 1999/105/EÜ sätestatud mõisteid, et tagada kahe õigusakti järjepidevus.(6) Käesoleva otsuse tingimustele vastav metsapaljundusmaterjal peaks vastama nõukogu 8. mai 2000. aasta direktiivis 2000/29/EÜ[3] (taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta) sätestatud taimetervisenõuetele.(7) Oleks asjakohane, kui käesolevas otsuses sätestatud täiendavad kvaliteedi- ja liigipuhtuse nõuded seemnetele ja istutusmaterjalile kajastaksid direktiivis nr 1999/105/EÜ sätestatuid.(8) Et tagada samasugune jälgitavuse tase kui on ette nähtud direktiivis nr 1999/105/EÜ, on asjakohane kaasata käesolevasse otsusesse eeskirjad, mis käsitlevad põhisertifikaadi väljastamist seemnetele ja istutusmaterjalile nende saabumisel Euroopa Ühendusse. Põhisertifikaat peaks põhinema OECD ametlikul päritolusertifikaadil ning selles peab olema märge, et materjal on imporditud samaväärsuse korra alusel.(9) Tulevikus on asjakohane käesoleva otsuse lisade teatavaid osi ajakohastada, tagamaks imporditud seemne suhtes kohaldatavate nõuete vastavus mis tahes uutele eeskirjadele. Kõnealused parandused tuleb vastu võtta kooskõlas nõukogu 28. juuni 1999. aasta otsusega 1999/468/EÜ, millega kehtestatakse komisjoni rakendusvolituste kasutamise menetlused[4],ON VASTU VÕTNUD KÄESOLEVA OTSUSE:Artikkel 1 Reguleerimisala ja mõisted1. Käesolev otsusega määratakse kindlaks tingimused, mille alusel käesoleva otsuse I lisas loetletud kolmandates riikides toodetud kategooriatesse „identifitseeritava lähtekohaga paljundusmaterjal” ja „valitud paljundusmaterjal” kuuluvat metsapaljundusmaterjali imporditakse Euroopa Ühendusse.Otsus kehtib, kui on täidetud nõukogu direktiivis nr 2000/29/EÜ sätestatud tingimused.2. Käesolevas otsuses kohaldatakse järgmisi direktiivis 1999/105/EÜ sätestatud mõisteid.Artikkel 2 Samaväärsus1. Käesoleva otsuse I lisas viidatud asutuste kontrolli või järelevalve all olevad algmaterjalide heakskiitmise ja registreerimise ning sellest algmaterjalist hiljem paljundusmaterjali tootmise süsteeme, mida rakendatakse nimetatud lisas loetletud riikides, tuleb lugeda samaväärseteks nendega, mida rakendatakse liikmesriikides vastavalt direktiivile nr 1999/105/EÜ.2. Käesoleva otsuse I lisas loetletud kolmandates riikides toodetud ja nimetatud lisas loetletud asutuste poolt ametlikult sertifitseeritud direktiivi nr 1999/105/EÜ I lisas loetletud liikide seemned ja istutusmaterjal, mis kuuluvad kategooriatesse „identifitseeritava lähtekohaga paljundusmaterjal” ja „valitud paljundusmaterjal”, tuleb lugeda samaväärseteks direktiivi nr 1999/105/EÜ nõuetele vastavate seemnete ja istutusmaterjaliga tingimusel, et need vastavad II lisas esitatud tingimustele.Artikkel 3PõhisertifikaatKui seemned ja istutusmaterjal saabub Euroopa Ühendusse, peab importiv tarnija teavitama impordist oma liikmesriigi ametlikku järelevalveasutust. Järelevalveasutus väljastab enne materjali turuleviimist OECD ametlikul päritolusertifikaadil põhineva põhisertifikaadi.Põhisertifikaat näitab, et materjal on imporditud samaväärsuse korra alusel.Artikkel 4 Lisade muutmineLisade muudatused, välja arvatud I lisa tabeli esimese veeru muudatused, võetakse vastu artikli 5 lõikes 2 viidatud korras.Artikkel 5Komitee1. Komisjoni abistab otsuse 66/399/EMÜ[5] artikli 1 kohaselt asutatud alaline põllumajanduse, aianduse ja metsanduse seemnete ja paljundusmaterjali komitee (edaspidi „komitee”).2. Kui viidatakse käesolevale lõikele, kohaldatakse otsuse 1999/468/EÜ artikleid 4 ja 7.Otsuse 1999/468/EÜ artikli 4 lõikes 3 sätestatud ajavahemikuks kehtestatakse üks kuu.3. Komitee võtab vastu oma töökorra.Artikkel 6JõustumineKäesolevat otsust kohaldatakse alates 1. jaanuarist 2009.Artikkel 7Käesolev otsus on adresseeritud liikmesriikidele.Brüssel,Nõukogu nimeleesistujaI LISARiigid ja asutusedRiik (*) | Toodangu heakskiitmise ja kontrolli eest vastutav asutus |1 | 2 |CA | Riiklik metsa geneetilise ressursi keskus (National Forest Genetic Resource Centre) Kanada loodusvarad (Natural Resources Canada) Kanada Atlandiäärne metsateenistus (Canadian Forest Service-Atlantic) Fredericton, Net Brunswick |CH | Föderaalne Keskkonnaamet (FOEN) Keskkonna, transpordi, energeetika ja side osakond (UVEK) Metsadivisjon Föderaalne Taimekaitseteenistus Birmensdorf |NO | Norra Metsauurimisinstituut Aas |TR | Metsandusministeerium Metsa, puuseemnete ja puude paljundamise uurimisdirektoraat Orman Bak awligi Arastima Planlama ve Koord. Dai. Bsk. Orman Genel Müdürlügü, 2N° lu Bina GAZI- ANKARA |US | Riiklik Puuseemnelabor (National Tree Seed Laboratory) Põllumajandusministeeriumi Metsateenistus (USDA Forest Service) Purdue Ülikool (Purdue University) West Lafayette, Indiana |(*) CA – Kanada, CH – Šveits, NO – Norra, TR – Türgi, US – Ameerika ÜhendriigidII LISAA. Kolmandates riikides kasvatatud seemet käsitlevad tingimused1. Seemnetele peab olema väljastatud ametlik sertifikaat selle kohta, et need pärinevad heakskiidetud algmaterjalist ning pakid peavad olema suletud vastavalt riiklikele OECD Metsaseemne ja -istikute kava rakendamise eeskirjadele. Igale seemnepartiile peab olema kinnitatud OECD ametlik etikett ning partiiga peab olema kaasas kas OECD ametlik päritolusertifikaat või tarnija dokument, milles on esitatud kogu OECD ametliku päritolusertifikaadi teave koos tarnija nimega.2. Seemnete puhul peab OECD etikett või tarnija dokument sisaldama järgmist täiendavat teavet, mida on võimaluse korral hinnatud rahvusvaheliselt tunnustatud meetoditega:a) puhtus: seemnepartiina turustatava toote puhaste seemnete, muude seemnete ja prügi massiprotsent;b) puhaste seemnete idanevusprotsent või, kui seda ei ole võimalik või otstarbekas hinnata, kindlaksmääratud meetodiga hinnatav elujõulisusprotsent;c) 1000 puhta seemne mass;d) seemnena turustatava toote idanemisvõimeliste seemnete arv kilogrammi kohta või, kui idanemisvõimeliste seemnete arvu ei ole võimalik või otstarbekas hinnata, elujõuliste seemnete arv kilogrammi kohta.3. Erandina lõikest 2 võib seemneid importiv tarnija esitada eespoolnimetatud täiendava teabe seemnete kontrollimismenetluse kohta rahvusvaheliselt heakskiidetud meetodite kohaselt enne seemnete esmakordset turustamist Euroopa Ühenduses.4. Selleks, et teha jooksva aasta saagist saadavad seemned kiiresti kättesaadavaks, võib importiv tarnija toimetada seemned esimese ostjani täitmata käesoleva lisa lõike 2 punktide b ja d kõiki nõutud tingimusi. Materjali importivad tarnijad peavad teatama lõike 2 punktide b ja d tingimuste täitmisest niipea kui võimalik.5. Lõike 2 punktides b ja d sätestatud nõuded ei kehti väikeste seemnekoguste puhul, nagu on määratletud komisjoni 20. detsembri 2002. aasta määruses (EÜ) nr 2301/2002[6] (milles sätestatakse nõukogu direktiivi 1999/105/EÜ üksikasjalikud rakenduseeskirjad väikeste seemnekoguste määratluse kohta).6. Seemnepartiide minimaalne sordipuhtuse tase peab olema 99 %. Siiski märgitakse tarnija etiketil või dokumendis lähisugulasliikide puhul, välja arvatud kunstlikud hübriidid, vilja- või seemnepartii liigipuhtus juhul, kui see on väiksem kui 99%.7. Erandina lõikest 1 võib asjakohases koguses seemneid pärineda heakskiitmata algmaterjalist:a) kui need on ette nähtud kasutamiseks katsetes, teaduslikel eesmärkidel või geneetiliseks säilitamiseks;b) kui seemneliste üksuste puhul on tõestatud, et need ei ole ette nähtud metsanduses kasutamiseks.B. Kolmandates riikides kasvatatud istutusmaterjali käsitlevad tingimused1. Istutusmaterjali tootmine peab toimuma kolmandas riigis, käesoleva otsuse I lisas viidatud asutustes registreeritud või selle ametliku järelevalve all olevas puukoolis. Igale saadetisele peab olema kinnitatud OECD etikett ning partiiga peab olema kaasas kas OECD ametlik päritolusertifikaat või tarnija dokument, milles on esitatud kogu OECD ametliku päritolusertifikaadi teave ja tarnija nimi.2. Istutusmaterjal peab vastama direktiivi nr 1999/105/EÜ VII lisa D-osas sätestatud tingimustele.3. Vahemerelise kliimaga piirkondades asuvatele lõpptarbijatele turustatav istutusmaterjal peab vastama direktiivi nr 1999/105/EÜ VII lisa E-osas sätestatud tingimustele.[1] EÜT L 11, 15.1.2000, lk 17. Direktiivi on viimati muudetud komisjoni otsusega 2007/527/EÜ (ELT L 194, 26.7.2007, lk 9).[2] EÜT C 199, 14.7.1999, lk 1.[3] EÜT L 169, 10.7.2000, lk 1. Direktiivi on viimati muudetud direktiiviga 2007/41/EÜ (ELT L 169, 29.6.2007, lk 51).[4] EÜT L 184, 17.7.1999, lk 23. Otsust on viimati muudetud otsusega 2006/512/EÜ (ELT L 200, 22.7.2006, lk 11).[5] EÜT 125, 11.7.1966, lk 2289/66.[6] EÜT L 348, 21.12.2002, lk 75–77.


Tähtis õiguslik teade

|

52009PC0613

Ettepanek Nõukogu otsus millega lubatakse lasta turule geneetiliselt muundatud maisi MIR604 (SYN-IR6Ø4-5) sisaldavad, sellest koosnevad või sellest valmistatud tooteid vastavalt Euroopa parlamendi ja Nõukogu määrusele (EÜ) nr 1829/2003  /* KOM/2009/0613 lõplik */

	[pic] | EUROOPA ÜHENDUSTE KOMISJON |Brüssel 30.10.2009KOM(2009)613 lõplikEttepanekNÕUKOGU OTSUSmillega lubatakse lasta turule geneetiliselt muundatud maisi MIR604 (SYN-IR6Ø4-5) sisaldavad, sellest koosnevad või sellest valmistatud tooteid vastavalt Euroopa Parlamendi ja nõukogu määrusele (EÜ) nr 1829/2003SELETUSKIRILisatud nõukogu otsuse ettepanek käsitleb geneetiliselt muundatud maisi MIR604 sisaldavat, sellest koosnevat või sellest toodetud toitu ja sööta, mille turulelaskmiseks esitas Syngenta Seeds S.A.S. taotluse Ühendkuningriigi pädevale asutusele 23. detsembril 2004. aastal vastavalt määrusele (EÜ) nr 1829/2003 geneetiliselt muundatud toidu ja sööda kohta.Lisatud ettepanek käsitleb ka maisi MIR604 sisaldavate või sellest koosnevate muude toodete turule laskmist muu maisiga samal otstarbel, välja arvatud selle viljelemise otstarbel.Kooskõlas määruse (EÜ) nr 1829/2003 artiklitega 6 ja 18 avaldas Euroopa Toiduohutusamet 21. juulil 2009 oma heakskiitva arvamuse ja leidis, et on ebatõenäoline, et taotluses kirjeldatud maisi MIR604 sisaldavate, sellest koosnevate või sellest valmistatud toodete turule laskmine võiks mõjuda inimeste või loomade tervisele või keskkonnale kahjulikult, kui neid tooteid kasutatakse kavandatud eesmärgil.Seda arvesse võttes esitati 19. oktoobril 2009 toiduahela ja loomatervishoiu alalisele komiteele hääletamiseks komisjoni otsuse eelnõu, millega lubatakse lasta ühenduse turule geneetiliselt muundatud maisi MIR604 sisaldavad, sellest koosnevad või sellest valmistatud tooted. Komitee ei esitanud oma arvamust: 11 liikmesriiki (141 häält) hääletasid eelnõu poolt, 10 liikmesriiki (96 häält) selle vastu ja 6 liikmesriiki (108 häält) loobusid hääletamisest.Seega peab komisjon vastavalt määruse (EÜ) nr 1829/2003 artikli 35 lõikele 2 ja kooskõlas nõukogu otsuse 1999/468/EÜ (muudetud nõukogu otsusega 2006/512/EÜ) artikliga 5 teavitama parlamenti ja esitama nõukogule ettepaneku võetavate meetmete kohta ning nõukogu peab kolme kuu jooksul tegema kvalifitseeritud häälteenamusega otsuse.EttepanekNÕUKOGU OTSUSmillega lubatakse lasta turule geneetiliselt muundatud maisi MIR604 (SYN-IR6Ø4-5) sisaldavad, sellest koosnevad või sellest valmistatud tooteid vastavalt Euroopa Parlamendi ja nõukogu määrusele (EÜ) nr 1829/2003(EMPs kohaldatav tekst)EUROOPA ÜHENDUSTE NÕUKOGU,võttes arvesse Euroopa Ühenduse asutamislepingut,võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1829/2003 geneetiliselt muundatud toidu ja sööda kohta,[1] eriti selle artikli 7 lõiget 3 ja artikli 19 lõiget 3,võttes arvesse komisjoni ettepanekutning arvestades järgmist:1.  Äriühing Syngenta Seeds S.A.S. esitas 23. detsembril 2004 Ühendkuningriigi pädevale asutusele määruse (EÜ) nr 1829/2003 artiklite 5 ja 17 kohase taotluse maisi MIR604 sisaldavate, sellest koosnevate või sellest valmistatud toidu, toidu koostisosade ja sööda turule laskmiseks (edaspidi „taotlus”).2.  Taotlus hõlmab ka maisi MIR604 sisaldavate või sellest koosnevate muude toodete turule laskmist muu maisiga samal otstarbel, välja arvatud selle viljelemise otstarbel. Seega hõlmab taotlus vastavalt määruse (EÜ) nr 1829/2003 artikli 5 lõikele 5 ja artikli 17 lõikele 5 ka Euroopa Parlamendi ja nõukogu 12. märtsi 2001. aasta direktiivi 2001/18/EÜ (geneetiliselt muundatud organismide tahtliku keskkonda viimise kohta ja nõukogu direktiivi 90/220/EMÜ kehtetuks tunnistamise kohta)[2] III ja IV lisas nõutud andmeid ja teavet ning direktiivi 2001/18/EÜ II lisas sätestatud põhimõtetele vastavalt tehtud riskihindamist käsitlevat teavet ja järeldusi. See sisaldab ka direktiivi 2001/18/EÜ VII lisale vastavat keskkonnamõjude seirekava.3.  Kooskõlas määruse (EÜ) nr 1829/2003 artiklitega 6 ja 18 avaldas Euroopa Toiduohutusamet 21. juulil 2009 oma heakskiitva arvamuse ja leidis, et on ebatõenäoline, et taotluses kirjeldatud maisi MIR604 sisaldavate, sellest koosnevate või sellest valmistatud toodete turule laskmine võiks mõjuda inimeste või loomade tervisele või keskkonnale kahjulikult, kui neid tooteid kasutatakse kavandatud eesmärgil[3]. Toiduohutusamet võttis oma arvamuse esitamisel arvesse kõiki liikmesriikide konkreetseid küsimusi ja kaalutlusi, mis olid tõstatatud riiklike pädevate asutustega konsulteerimise käigus, nagu on ette nähtud kõnealuse määruse artikli 6 lõikega 4 ja artikli 18 lõikega 4.4.  Toiduohutusamet jõudis oma arvamuses järeldusele, et taotleja esitatud keskkonnaseirekava, mis koosnes üldisest järelevalvekavast, on kooskõlas toodete kavandatud eesmärgiga.5.  Neid kaalutlusi arvesse võttes tuleks toodetele luba anda.6.  Igale geneetiliselt muundatud organismile tuleks määrata kordumatu tunnus vastavalt komisjoni 14. jaanuari 2004. aasta määrusele (EÜ) nr 65/2004, millega luuakse süsteem geneetiliselt muundatud organismide kordumatute tunnuste väljatöötamiseks ja määramiseks[4].7.  Toiduohutusameti arvamuse kohaselt ei ole maisi MIR604 sisaldavate, sellest koosnevate või sellest valmistatud toidu, toidu koostisosade ega sööda puhul vaja kehtestada määruse (EÜ) nr 1829/2003 artikli 13 lõikes 1 ja artikli 25 lõikes 2 sätestatud märgistusnõuetele lisaks märgistuse erinõudeid. Et siiski tagada toodete kasutamine käesoleva otsuse kohaselt välja antud loa piires, peab loataotluses käsitletavate GMOd sisaldava või sellest koosneva sööda ja muude GMOd sisaldavate või sellest koosnevate toodete (v.a toit ja sööt) märgistusel olema selgelt märgitud, et kõnelauseid tooteid ei tohi kasutada viljelemiseks.8.  Samuti ei õigustata toiduohutusameti arvamuses määruse (EÜ) nr 1829/2003 artikli 6 lõike 5 punktis e ja artikli 18 lõike 5 punktis e nimetatud turulelaskmise, kasutamise ja käitlemise eritingimuste ega kitsenduste rakendamist, sealhulgas turustamisjärgset järelevalvet toidu ja sööda kasutamise suhtes, ega eritingimuste rakendamist konkreetsete ökosüsteemide/keskkonna ja/või geograafiliste piirkondade kaitsmiseks.9.  Kogu asjakohane teave toodete lubade kohta tuleb kanda ühenduse geneetiliselt muundatud toidu ja sööda registrisse, nagu on sätestatud määruses (EÜ) nr 1829/2003.10.  Euroopa Parlamendi ja nõukogu 22. septembri 2003. aasta määruse (EÜ) nr 1830/2003 (milles käsitletakse geneetiliselt muundatud organismide jälgitavust ja märgistamist, geneetiliselt muundatud organismidest valmistatud toiduainete ja sööda jälgitavust ning millega muudetakse direktiivi 2001/18/EÜ)[5] artikli 4 lõikes 6 on sätestatud GMOd sisaldavate või sellest koosnevate toodete märgistamise nõuded.11.  Käesolevast otsusest tuleb bioloogilise ohutuse teabevõrgustiku kaudu teatada bioloogilise mitmekesisuse konventsiooni Cartagena bioloogilise ohutuse protokolli osalistele vastavalt Euroopa Parlamendi ja nõukogu 15. juuli 2003. aasta määruse (EÜ) nr 1946/2003 (geneetiliselt muundatud organismide piiriülese liikumise kohta)[6] artikli 9 lõikele 1 ja artikli 15 lõike 2 punktile c.12.  Taotlejaga on nõu peetud käesolevas otsuses sätestatud meetmete asjus.13.  Toiduahela ja loomatervishoiu alaline komitee ei ole oma eesistuja kindlaksmääratud ajavahemiku jooksul arvamust avaldanud,ON VASTU VÕTNUD KÄESOLEVA OTSUSE:Artikkel 1 Geneetiliselt muundatud organism ja kordumatu tunnusGeneetiliselt muundatud maisile ( Zea mays L.) MIR604, mida on kirjeldatud käesoleva otsuse lisa punktis b, antakse määruse (EÜ) nr 65/2004 kohane kordumatu tunnus SYN-IR6Ø4-5.Artikkel 2LubaVastavalt käesolevas otsuses kirjeldatud tingimustele on määruse (EÜ) nr 1829/2003 artikli 4 lõike 2 ja artikli 16 lõike 2 tähenduses lubatud järgmised tooted:a) maisi SYN-IR6Ø4-5 sisaldavad, sellest koosnevad või sellest toodetud toit ja toidu koostisosad;b) maisi SYN-IR6Ø4-5 sisaldav, sellest koosnev või sellest toodetud sööt;c) muud tooted, v.a toit ja sööt, mis sisaldavad maisi SYN-IR6Ø4-5 või koosnevad sellest ja mida kasutatakse nagu muud maisi, kuid ei viljelda.Artikkel 3 Märgistamine1. Määruse (EÜ) nr 1829/2003 artikli 13 lõikes 1 ja artikli 25 lõikes 2 ja määruse (EÜ) nr 1830/2003 artikli 4 lõikes 6 lõikes sätestatud märgistusnõuete kohaldamisel on „organismi nimetus” „mais”.2. Artikli 2 punktides b ja c nimetatud maisi SYN-IR6Ø4-5 sisaldavate või sellest koosnevate toodete märgistusel ja nende toodete saatedokumentides peavad olema märgitud sõnad „ei ole ette nähtud viljelemiseks”.Artikkel 4 Keskkonnamõjude seire1. Loa omanik tagab käesoleva otsuse lisa punktis h sätestatud keskkonnamõjude seirekava koostamise ja rakendamise.2. Loa omanik esitab komisjonile aastaaruanded seirekavas sätestatud meetmete rakendamise ja tulemuste kohta.Artikkel 5Ühenduse registerKäesoleva otsuse lisas sisalduv teave kantakse määruse (EÜ) nr 1829/2003 artiklis 28 sätestatud geneetiliselt muundatud toidu ja sööda ühenduse registrisse.Artikkel 6Loa omanikLoaomanik on Syngenta Seeds S.A.S. (Prantsusmaa), kes esindab äriühingut Syngenta Crop Protection AG (Šveits).Artikkel 7KehtivusKäesolevat otsust kohaldatakse kümne aasta jooksul alates selle teatavakstegemise kuupäevast.Artikkel 8AdressaatOtsus on adresseeritud äriühingule Syngenta Seeds S.A.S., Chemin de l'Hobit 12, BP 27, F-31790 Saint-Sauveur, Prantsusmaa.Brüssel,Nõukogu nimeleesistujaLISAa) Taotleja ja loa omanikNimi: Syngenta Seeds S.A.S.Aadress: Chemin de l'Hobit 12, BP 27, F-31790 Saint-Sauveur, PrantsusmaaJärgmise äriühingu nimel: Syngenta Crop Protection AG, Schwarzwaldallee 215, CH 4058 Basle, Šveits.b) Toodete nimetus ja kirjeldus(1) maisi SYN-IR6Ø4-5 sisaldavad, sellest koosnevad või sellest toodetud toit ja toidu koostisosad.(2) maisi SYN-IR6Ø4-5 sisaldav, sellest koosnev või sellest toodetud sööt.(3) Muud tooted, v.a toit ja sööt, mis sisaldavad maisi SYN-IR6Ø4-5 või koosnevad sellest ja mida kasutatakse nagu muud maisi, kuid ei viljelda.Taotluses kirjeldatud geneetiliselt muundatud maisis SYN-IR6Ø4-5 sünteesitakse muundatud valku Cry3A, mis pakub kaitset teatavate taimi kahjustavate mardikaliste ( Diabrotica spp.) eest. pmi -geeni, mis võimaldab muundatud maisi rakkudel kasutada mannoosi ainukese süsinikuallikana, kasutati geneetilise muundamise protsessis geneetilise markerina.c) Märgistamine(1) Määruse (EÜ) nr 1829/2003 artikli 13 lõikes 1 ja artikli 25 lõikes 2 ning määruse (EÜ) nr 1830/2003 artikli 4 lõikes 6 sätestatud märgistuse erinõuete kohaldamisel on „organismi nimetus” „mais”.(2) Käesoleva otsuse artikli 2 punktides b ja c nimetatud maisi SYN-IR6Ø4-5 sisaldavate või sellest koosnevate toodete märgistusel ja nende toode saatedokumentides peavad olema märgitud sõnad „ei ole ette nähtud viljelemiseks”.d) Määramismeetod-  Maisi SYN-IR6Ø4-5 sisalduse määramine polümeraasi ahelreaktsioonil põhineval muundorganismispetsiifilisel meetodil, kordistatud toote mõõtmisega igas tsüklis.-  Meetodi on seemnete puhul valideerinud määruse (EÜ) nr 1829/2003 alusel asutatud ühenduse tugilabor; avaldatud veebilehel http://gmo-crl.jrc.ec.europa.eu/statusofdoss.htm.-  Etalonaine: ERM®-BF423, mis on kättesaadav Euroopa Komisjoni Teadusuuringute Ühiskeskuse (JRC) kaudu Etalonainete ja Mõõtmiste Instituudis (IRMM) aadressil http://www.irmm.jrc.be/html/reference_materials_catalogue/index.htm.e) Kordumatu tunnusSYN-IR6Ø4-5f) Bioloogilise mitmekesisuse konventsiooni Cartagena bioloogilise ohutuse protokolli II lisa alusel nõutav teaveBioohutuse teabevõrgustik, kande identifikaator: vt [ täidetakse pärast teatavakstegemist ].g) Toodete turule laskmise, kasutamise või käitlemise tingimused või piirangudEi ole nõutud.h) SeirekavaDirektiivi 2001/18/EÜ VII lisale vastav keskkonnamõjude seirekava.[Link: kava on avaldatud Internetis ]i) Turustamisjärgse järelevalve nõuded toidu kasutamisel inimtoidunaEi ole nõutud.Märkus: aja jooksul võib tekkida vajadus muuta linke asjaomastele dokumentidele. Kõnealused muudatused tehakse avalikkusele kättesaadavaks geneetiliselt muundatud toidu ja sööda ühenduse registri uuendamisega. [1] ELT L 268, 18.10.2003, lk. 1.[2] EÜT L 106, 17.4.2001, lk 1.[3] http://registerofquestions.efsa.europa.eu/roqFrontend/questionLoader?question=EFSA-Q-2005-046[4] ELT L 10, 16.1.2004, lk 5.[5] ELT L 268, 18.10.2003, lk 24.[6] ELT L 287, 5.11.2003, lk 1.


Tähtis õiguslik teade

|

52010PC0009

Ettepanek: Euroopa parlamendi ja Nõukogu otsus, mis käsitleb Globaliseerumisega Kohanemise Euroopa Fondi kasutuselevõtmist  /* KOM/2010/0009 lõplik - NLE 2010/0002 */

	[pic] | EUROOPA KOMISJON |Brüssel 22.1.2010KOM(2010)9 lõplik2010/0002 (NLE)Ettepanek:EUROOPA PARLAMENDI JA NÕUKOGU OTSUS,mis käsitleb Globaliseerumisega Kohanemise Euroopa Fondi kasutuselevõtmistSELETUSKIRI17. mai 2006. aasta institutsioonidevaheline kokkulepe[1] võimaldab paindlikkusmehhanismi kaudu kasutada Globaliseerumisega Kohanemise Euroopa Fondi (edaspidi „fond”) igal aastal piirmäära raames, mis on kuni 500 miljoni euro võrra suurem finantsraamistiku asjakohastes rubriikides ettenähtust. Fondist abi saamise tingimused on sätestatud Euroopa Parlamendi ja nõukogu 20. detsembri 2006. aasta määruses (EÜ) nr 1927/2006 Globaliseerumisega Kohanemise Euroopa Fondi loomise kohta[2]. Kõnealust määrust on muudetud määrusega (EÜ) nr 546/2009,[3] millega laiendatakse ajutiselt fondi kohaldamisala ja muudetakse abikõlblikkuskriteeriume. Muudetud määrust kohaldatakse alates 1. maist 2009 laekunud taotluste suhtes.Komisjoni talitused on kooskõlas määrusega (EÜ) 1927/2006 ja eelkõige selle artiklitega 1–6 põhjalikult uurinud Leedu esitatud taotlust.Juhtum EGF/2009/017 LT/hoonete ehitus1.  Leedu esitas komisjonile taotluse 23. septembril 2009. Taotlus põhines Euroopa Parlamendi ja nõukogu määruse (EÜ) nr 1927/2006 artikli 2 punktis b sätestatud konkreetsetel sekkumiskriteeriumidel, mille kohaselt võib lugeda taotlust vastuvõetavaks juhul, kui üheksa kuu jooksul koondatakse mõnes NACE rev. 2 NUTS II tasandi piirkonnas või kahes külgnevas piirkonnas vähemalt 500 töötajat. Taotlus esitati määruse artiklis 5 osutatud kümnenädalase tähtaja jooksul.2.  Taotlus käsitleb 1 612 töötaja koondamist 128 ettevõttes, kes tegutsevad NACE rev. 2 osas 41 (hoonete ehitus). 806-le töötajale on kavas anda fondi abi.3.  Hindamise üksikasjad on esitatud komisjoni teatises[4].Eespool nimetatud teatise järelduste põhjal on tehtud ettepanek kiita heaks Leedu esitatud taotlus EGF/2009/017 LT/hoonete ehitus koondamiste kohta ehitustööstuses, kuna on kindlaks tehtud otsene ja tõendatav seos koondamiste ning ülemaailmse finants- ja majanduskriisi vahel. Ettepanek käsitleb kooskõlastatud individuaalseid teenuste pakette, mille tarvis fondist taotletav abisumma on 1 118 893 eurot (vt järgmine lehekülg).RahastamineFondi aasta kogueelarve on 500 miljonit eurot.Varasemate taotluste alusel on 2010. aastal kasutusele võetud juba 7 119 592 eurot, mistõttu on veel võimalik kasutada 492 880 408 eurot. Komisjoni kavandatav eraldis fondist põhineb Leedu esitatud teabel.Leedu on esitanud fondist toetuse saamiseks taotluse, mis käsitleb ehitustööstust. Taotluste alusel on rahastatavale kooskõlastatud individuaalsete teenuste paketile fondist antav toetus 1 118 893 eurot, mis moodustab 65 % kogukulust.Arvestades fondist eraldatava toetuse maksimumsummat vastavalt määruse (EÜ) nr 1927/2006 artiklile 10 ja assigneeringute ümberpaigutamise ulatust, teeb komisjon ettepaneku kasutada fondi vahendeid eespool nimetatud kogusummas, mis eraldatakse finantsraamistiku rubriigist 1a.Taotletava toetussumma puhul jääb üle 25 % Globaliseerumisega Kohanemise Euroopa Fondi aastasest maksimumsummast kasutada 2010. aasta viimase nelja kuu jooksul, nagu on sätestatud määruse (EÜ) nr 1927/2006 artikli 12 lõikes 6.Tehes käesoleva ettepaneku fondi kasutuselevõtmiseks, algatab komisjon 17. mai 2006. aasta institutsioonidevahelise kokkuleppe punktis 28 sätestatud lihtsustatud kolmepoolse menetluse, eesmärgiga saada mõlemalt eelarvepädevalt institutsioonilt nõusolek fondi kasutamise ja vajaliku summa suuruse kohta. Komisjon kutsub üles seda eelarvepädevat institutsiooni, kes saavutab fondi kasutamise eelnõu suhtes esimesena sobival poliitilisel tasandil kokkuleppe, teavitama oma kavatsustest teist eelarvepädevat institutsiooni ja komisjoni.Kui eelarvepädevad institutsioonid on eriarvamusel, kutsutakse kokku ametlik kolmepoolne kohtumine.Samuti esitab komisjon ümberpaigutamise taotluse, et kirjendada 2010. aasta eelarvesse konkreetsed kulukohustuste ja maksete assigneeringud, nagu on nõutud 17. mai 2006. aasta institutsioonidevahelise kokkuleppe punktis 28.2010/0002 (NLE)Ettepanek:EUROOPA PARLAMENDI JA NÕUKOGU OTSUS,mis käsitleb Globaliseerumisega Kohanemise Euroopa Fondi kasutuselevõtmistEUROOPA PARLAMENT JA EUROOPA LIIDU NÕUKOGU,võttes arvesse Euroopa Liidu toimimise lepingut,võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta,[5] eriti selle punkti 28,võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1927/2006 Globaliseerumisega Kohanemise Euroopa Fondi loomise kohta,[6] eriti selle artikli 12 lõiget 3,võttes arvesse Euroopa Komisjoni ettepanekut[7]ning arvestades järgmist:(1) Globaliseerumisega Kohanemise Euroopa Fond (edaspidi „fond”) asutati selleks, et osutada täiendavat abi koondatud töötajatele, kes kannatavad maailmakaubanduse struktuurimuutuste tagajärgede tõttu, ja aidata neil uuesti integreeruda tööturule.(2) Alates 1. maist 2009 esitatud taotluste puhul on fondi kohaldamisala laiendatud ülemaailmse finants- ja majanduskriisi tagajärjel koondatud töötajatele.(3) 17. mai 2006. aasta institutsioonidevahelise kokkuleppe kohaselt on fondi kasutamise ülemmäär 500 miljonit eurot aastas.(4) Leedu esitas 23. septembril 2009 taotluse fondi kasutuselevõtmiseks seoses ehitustööstuses toimunud koondamistega. Kuna taotlus vastab rahalise toetuse määramise nõuetele, mis on sätestatud määruse (EÜ) nr 1927/2006 artiklis 10, teeb komisjon ettepaneku eraldada 1 118 893 eurot.(5) Seetõttu tuleks võtta kasutusele fondi vahendid, et anda Leedu taotluse põhjal rahalist toetust,ON VASTU VÕTNUD KÄESOLEVA OTSUSE:Artikkel 1Euroopa Liidu 2010. aasta üldeelarvest võetakse Globaliseerumisega Kohanemise Euroopa Fondi raames kasutusele 1 118 893 eurot kulukohustuste ja maksete assigneeringutena.Artikkel 2Käesolev otsus jõustub […] päeval pärast selle avaldamist Euroopa Liidu Teatajas .Brüssel,Euroopa Parlamendi nimel Nõukogu nimelpresident eesistuja [1] ELT C 139, 14.6.2006, lk 1.[2] ELT L 406, 30.12.2006, lk 1.[3] ELT L 167, 29.6.2009, lk 26.[4] SEK(2010) 21, 18.1.2010.[5] ELT C 139, 14.6.2006, lk 1.[6] ELT L 406, 30.12.2006, lk 1.[7] ELT C […], […], lk […].


Tähtis õiguslik teade

|

52009PC0516

Ettepanek: Euroopa parlamendi ja Nõukogu otsus Nõukogu otsuse 79/542/EMÜ (millega koostatakse loetelu kolmandate riikide või kolmandate riikide osade kohta ja sätestatakse loomatervishoiu- ja tervisekaitsenõuded ning veterinaarsertifitseerimise tingimused teatavate elusloomade ja nende värske liha importimisel ühendusse) kehtetuks tunnistamise kohta  /* KOM/2009/0516 lõplik - COD 2009/0146 */

	[pic] | EUROOPA ÜHENDUSTE KOMISJON |Brüssel 7.10.2009KOM(2009) 516 lõplik2009/0146 (COD)Ettepanek:EUROOPA PARLAMENDI JA NÕUKOGU OTSUSnõukogu otsuse 79/542/EMÜ (millega koostatakse loetelu kolmandate riikide või kolmandate riikide osade kohta ja sätestatakse loomatervishoiu- ja tervisekaitsenõuded ning veterinaarsertifitseerimise tingimused teatavate elusloomade ja nende värske liha importimisel ühendusse) kehtetuks tunnistamise kohtaSELETUSKIRIKäesoleva Euroopa Parlamendi ja nõukogu otsuse ettepanekuga tunnistatakse kehtetuks nõukogu 21. detsembri 1976. aasta otsus 79/542/EMÜ, millega koostatakse loetelu kolmandate riikide või kolmandate riikide osade kohta ja sätestatakse loomatervishoiu- ja tervisekaitsenõuded ning veterinaarsertifitseerimise tingimused teatavate elusloomade ja nende värske liha importimisel ühendusse[1].Otsuses 79/542/EMÜ on sätestatud veterinaarnõuded teatavate elusloomade, sealhulgas hobuslaste, ja nende värske liha, välja arvatud lihavalmististe, impordiks ühendusse.Selle valdkonna reguleeriva raamistiku põhjalikest muudatustest tingitult ning selguse ja õiguskindluse huvides sisalduvad kõik otsuse 79/542/EMÜ sätted komisjoni [kuupäev] määruses (EÜ) nr XX/2010, millega kehtestatakse nende kolmandate riikide, territooriumide või nende osade loetelu, kust on lubatud ühendusse tuua teatavaid loomi ja värsket liha, ning veterinaarsertifitseerimise nõuded[2].Kõnealuse määruse jõustumise päevast kaotab nõukogu otsus 79/542/EMÜ kehtivuse ja seda enam ei kohaldata.Ühenduse õigusaktide selguse ja läbipaistvuse huvides tuleks otsus 79/542/EMÜ kõnealusest kuupäevast alates sõnaselgelt kehtetuks tunnistada.2009/0146 (COD)Ettepanek:EUROOPA PARLAMENDI JA NÕUKOGU OTSUSnõukogu otsuse 79/542/EMÜ (millega koostatakse loetelu kolmandate riikide või kolmandate riikide osade kohta ja sätestatakse loomatervishoiu- ja tervisekaitsenõuded ning veterinaarsertifitseerimise tingimused teatavate elusloomade ja nende värske liha importimisel ühendusse) kehtetuks tunnistamise kohtaEUROOPA PARLAMENT JA EUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 37 ja artikli 152 lõike 4 punkti b,võttes arvesse komisjoni ettepanekut[3],võttes arvesse Euroopa Majandus- ja Sotsiaalkomitee arvamust[4],võttes arvesse Regioonide Komitee arvamust[5],toimides asutamislepingu artiklis 251 sätestatud korras[6]║ning arvestades järgmist:(1) Nõukogu 12. detsembri 1972. aasta direktiiviga 72/462/EMÜ tervishoiu ja veterinaarkontrolli probleemide kohta veiste, lammaste, kitsede ja sigade ning värske liha ja lihatoodete impordil kolmandatest riikidest[7] nähti ette kolmandate riikide ja nende osade loetelu, kust liikmesriikidel on lubatud importida ühendusse teatavaid elusloomi ja teatavate elusloomade värsket liha.(2) Sellest lähtuvalt võeti vastu nõukogu 21. detsembri 1976. aasta otsus 79/542/EMÜ, millega koostatakse loetelu kolmandate riikide või kolmandate riikide osade kohta ja sätestatakse loomatervishoiu- ja tervisekaitsenõuded ning veterinaarsertifitseerimise tingimused teatavate elusloomade ja nende värske liha importimisel ühendusse[8]. Nimetatud otsusega kehtestati sanitaartingimused elusloomade, välja arvatud hobuslaste, importimiseks ühendusse ning kõnealuste loomade, sealhulgas hobuslaste, värske liha, kuid välja arvatud lihavalmististe, importimiseks. Selle otsuse I ja II lisas on kehtestatud loetelu kolmandate riikide või nende osade kohta, kust võidakse ühendusse importida teatavaid loomi ja värsket liha, ning veterinaarsertifikaatide näidised.(3) Kõnealuse otsuse vastuvõtmisest alates on loomade ja inimeste terviseohutuse uusi nõudeid kehtestatud mitme muu ühenduse õigusaktiga, sealhulgas nõukogu 16. detsembri 2002. aasta direktiiviga 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad[9]; nõukogu 26. aprilli 2004. aasta direktiiviga 2004/68/EÜ, millega kehtestatakse loomatervishoiu eeskirjad teatavate elusate kabiloomade impordile ühendusse ja transiidile ühenduse kaudu[10]; Euroopa Parlamendi ja nõukogu 29. aprilli 2004. aasta määrusega (EÜ) nr 852/2004 toiduainete hügieeni kohta[11]; Euroopa Parlamendi ja nõukogu 29. aprilli 2004. aasta määrusega (EÜ) nr 853/2004, millega sätestatakse loomset päritolu toidu hügieeni erieeskirjad[12]; Euroopa Parlamendi ja nõukogu 29. aprilli 2004. aasta määrusega (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks[13]; Euroopa Parlamendi ja nõukogu 29. aprilli 2004. aasta määrusega (EÜ) nr 882/2004, ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks[14].(4) Need ühenduse õigusaktid moodustavad uue reguleeriva raamistiku selles valdkonnas ning direktiiv 72/462/EMÜ on direktiiviga 2004/68/EÜ juba kehtetuks tunnistatud(5) Direktiivi 2004/68/EÜ artiklis 20 on sätestatud, et rakenduseeskirjad, mis on kehtestatud elusloomade, liha ja lihatoodete impordi jaoks vastavalt direktiivile 72/462/EMÜ, muu hulgas otsusele 79/542/EMÜ vastu võetud otsustega jäävad jõusse, kuni need on asendatud uue reguleeriva raamistiku raames võetud meetmetega.(6) Lisaks sellele on Euroopa Parlamendi ja nõukogu 21. aprilli 2004. aasta direktiivi 2004/41/EÜ (millega tunnistatakse kehtetuks teatavad direktiivid, mis käsitlevad teatavate inimtoiduks ettenähtud loomse päritoluga toodete tootmise ja turuleviimise toiduhügieeni ning tervishoiunõudeid)[15] artikli 4 lõikes 3 sätestatud, et kuni vajalike sätete vastuvõtmiseni määruste (EÜ) nr 852/2004, (EÜ) nr 853/2004, (EÜ) nr 854/2004 või direktiivi 2002/99/EÜ alusel kohaldatakse edasi direktiivi 72/462/EMÜ alusel võetud rakenduseeskirju.(7) Komisjoni [kuupäev] määruses (EÜ) No XX/2010, millega kehtestatakse nende kolmandate riikide, territooriumide või nende osade loetelud, kust on lubatud ühendusse tuua teatavaid loomi ja värsket liha, ning veterinaarsertifitseerimise nõuded,[16][17] on kehtestatud veterinaarsertifitseerimise nõuded ja muud nõuded, milles on arvesse võetud uut reguleerivat raamistikku ja mis asendavad otsusega 79/542/EÜ kehtestatud nõuded. Seega kaotab nõukogu otsus 79/542/EMÜ kõnealuse määruse jõustumise päevast kehtivuse ja seda enam ei kohaldata.(8) Ühenduse õigusaktide selguse ja läbipaistvuse huvides tuleks otsus 79/542/EMÜ kõnealusest kuupäevast alates sõnaselgelt kehtetuks tunnistada,ON VASTU VÕTNUD KÄESOLEVA OTSUSE:Artikkel 1Otsus 79/542/EMÜ tunnistatakse kehtetuks alates …[Lisatakse kuupäev, milleks on komisjoni […] määruse nr XX/2010 (millega kehtestatakse nende kolmandate riikide, territooriumide või nende osade loetelu, kust on lubatud ühendusse tuua teatavaid loomi ja värsket liha, ning veterinaarsertifitseerimise nõuded)[18] avaldamise kuupäev + 20 päeva – EÜ asutamislepingu endine artikkel 254. Tuleb tagada, et otsus tunnistatakse kehtetuks kõnealuse määruse jõustumiskuupäevast alates.]Viiteid kehtetuks tunnistatud otsusele käsitatakse viidetena komisjoni […] määrusele nr XX/2010, millega kehtestatakse nende kolmandate riikide, territooriumide või nende osade loetelu, kust on lubatud ühendusse tuua teatavaid loomi ja värsket liha, ning veterinaarsertifitseerimise nõuded[19].Artikkel 2Käesolev otsus on adresseeritud liikmesriikidele.Brüssel,Euroopa Parlamendi nimel Nõukogu nimeleesistuja eesistuja [1] EÜT L 146, 14.6.1979, lk 15.[2] Komisjoni [kuupäev] määruse (EÜ) No XX/2010, millega kehtestatakse nende kolmandate riikide, territooriumide või nende osade loetelud, kust on lubatud ühendusse tuua teatavaid loomi ja värsket liha, ning veterinaarsertifitseerimise nõuded, võtab komisjon eeldatavalt vastu 2010. aasta jaanuaris (SANCO/4787/2009).[3] ELT C […], […], lk […].[4] ELT C […], […], lk […].[5] ELT C […], […], lk […].[6] ELT C […], […], lk […].[7] EÜT L 302, 31.12.1972, lk 28.[8] EÜT L 146, 14.6.1979, lk 15.[9] EÜT L 18, 23.1.2003, lk 11.[10] ELT L 139, 30.4.2004, lk 321.[11] ELT L 139, 30.4.2004, lk 1.[12] ELT L 139, 30.4.2004, lk 55.[13] ELT L 139, 30.4.2004, lk 206.[14] ELT L 165, 30.4.2004, lk 1.[15] ELT L 157, 30.4.2004, lk 33.[16] ELT […], […], lk […].[17] Komisjoni [kuupäev] määruse (EÜ) nr XX/2010, millega kehtestatakse nende kolmandate riikide, territooriumide või nende osade loetelud, kust on lubatud ühendusse tuua teatavaid loomi ja värsket liha, ning veterinaarsertifitseerimise nõuded, võtab komisjon eeldatavalt vastu 2010. aasta jaanuaris (SANCO/4787/2009).[18] Komisjoni [kuupäev] määruse (EÜ) nr XX/2010, millega kehtestatakse nende kolmandate riikide, territooriumide või nende osade loetelud, kust on lubatud ühendusse tuua teatavaid loomi ja värsket liha, ning veterinaarsertifitseerimise nõuded, võtab komisjon eeldatavalt vastu 2010. aasta jaanuaris (SANCO/4787/2009).[19] Komisjoni [kuupäev] määruse (EÜ) nr XX/2010, millega kehtestatakse nende kolmandate riikide, territooriumide või nende osade loetelud, kust on lubatud ühendusse tuua teatavaid loomi ja värsket liha, ning veterinaarsertifitseerimise nõuded, võtab komisjon eeldatavalt vastu 2010. aasta jaanuaris (SANCO/4787/2009).